**Dyddiad cyhoeddi:** 23 Mawrth 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

Byddwn yn gwerthfawrogi petaech yn gallu rhoi gwybod am y canlynol:

• Rhestr o’ch holl depos Gyrwyr presennol.

• Rhestr o’r llwybrau y mae’r Gyrwyr ym mhob depo Gyrwyr yn eu harwyddo.

• Rhestr o’r cerbydau y mae’r Gyrwyr ym mhob depo Gyrwyr yn eu harwyddo.

• Rhestr o’ch holl depos Gardiau presennol.

• Rhestr o’r llwybrau y mae’r Gardiau ym mhob depo Gardiau yn eu harwyddo.

• Rhestr o’r cerbydau y mae’r Gardiau ym mhob depo Gardiau yn eu harwyddo.

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

Mae TrC yn cadw’r wybodaeth rydych chi’n gofyn amdani. Fodd bynnag, mae’r wybodaeth hon wedi’i heithrio rhag cael ei datgelu dan adrannau 24 (Diogelwch Gwladol) a 38 (Iechyd a Diogelwch) Deddf Rhyddid Gwybodaeth (2000).

Bydd y wybodaeth hon yn rhoi manylion symudiadau staff gweithredol allweddol ar linell flaen rhwydwaith rheilffyrdd TrC. Byddai’r wybodaeth hon yn ddefnyddiol i unrhyw un sy’n dymuno amharu ar seilwaith trafnidiaeth Cymru a’r Gororau TrC drwy roi gwybodaeth i’r cyhoedd na fyddai ar gael fel arall drwy ddulliau eraill. Er nad ydym yn awgrymu y byddech yn defnyddio’r wybodaeth hon ar gyfer unrhyw beth ar wahân i’ch buddiant chi eich hun, rhaid ystyried datgelu gwybodaeth o dan y Ddeddf Rhyddid Gwybodaeth fel datgeliad i’r cyhoedd yn gyffredinol. Fel y gwyddoch mae’n siŵr, mae’r system drafnidiaeth rheilffyrdd yn y DU wedi bod yn darged i ymosodiadau yn y gorffennol. Bydd y wybodaeth sensitif hon yn amlinellu symudiadau staff gweithredol allweddol, a allai fod yn ddefnyddiol i unrhyw un sy’n ceisio ymchwilio neu gynllunio ar gyfer ymosodiad o’r fath neu i darfu’n weithredol ar y rhwydwaith.

Mae defnyddio eithriadau adran 24 a 38 yn amodol ar asesiad o fudd y cyhoedd mewn perthynas â datgelu’r wybodaeth dan sylw. Rydym yn cydnabod bod angen i awdurdodau cyhoeddus fod yn agored ac yn dryloyw, ac yn cydnabod y gallai fod rhywfaint o ddiddordeb yn y wybodaeth dan sylw. Fodd bynnag, gan ein bod yn credu y gallai’r wybodaeth hon gael ei defnyddio gan unigolion a allai ei defnyddio i amharu neu achosi niwed i seilwaith trafnidiaeth TrC a’r teithwyr sy’n ei defnyddio; yn yr achos hwn, rydyn ni’n credu bod lleihau’r risg i’r seilwaith hwnnw a sicrhau diogelwch y cyhoedd a’n staff yn drech na’r diddordeb cyfyngedig sydd gan y cyhoedd mewn datgelu.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".